
от Виктор Борисов Борисов – Заместник-кмет на община Несебър
 ОТНОСНО: Постъпило искане в общинска администрация за процедиране на проект за изменение на подробния устройствен план – план за регулация и застрояване на к.к. „Слънчев бряг – Запад”, в частта му по отношение на УПИ XII-187, в кв. 5901 по ПУП на к.к. „Слънчев бряг – Запад”, представляващ  ПИ с идентификатори 51500.506.374, по КККР на гр. Несебър. 
 Уважаеми госпожи и господа общински съветници,
        	Във връзка с постъпило в Общинска администрация – Несебър заявление с вх. №Н2-УТ-3866 от 01.06.2026 г. от “Вендинг стар 1“ ЕООД е образувана преписка за изработване на ПУП. Към заявлението е представено задание за изменение на ПУП-ПРЗ.
Заданието е внесено от заявителя, собственик на ПИ 51500.506.374, като е приложен нотариален акт за покупко-продажба на недвижим имот №103, том IV, рег. №3757, дело №681/08.04.2026год., вписан с акт №174, т.8, дело №1571, вх.рег.№2616/08.04.2026г. на Службата по вписвания гр.Несебър.
УПИ XII-187 в кв. 5901 по ПУП на к.к. „Слънчев бряг - Запад”, идентичен с поземлен имот с идентификатор № 51500.506.374 по кадастралната карта на гр. Несебър, е с площ 731 кв.м. по ПУП, с отреждане „За адм.-делово обслужване“, със следните действащи устройствени показатели: Плътност на застрояване – 30%, Кинт – 0,45, Максимална етажност – 2 етажа и минимално озеленена площ 50% в устройствена зона „Сц“.
Видно от представената скица с №15-539569-14.04.2026г. от Службата по геодезия, картография и кадастър – гр. Бургас, представляваща извадка от действащата кадастралната карта на гр. Несебър за имота в обхвата на исканото изменение е присвоен идентификатор 51500.506.374, същият е с площ 731 кв.м., с трайно предназначение на територията „Урбанизирана“ и с начин на трайно ползване „За друг вид застрояване“.

Преписката е окомплектована с необходимите документи, удостоверяващи, че са спазени изискванията на материалните разпоредби на закона.
По преписката се съдържат задание за ЧИ на ПУП-ПРЗ  , които са разгледани от ОбЕСУТ, който със свое решение по т. 14 от Протокол №4 от проведено на 03.06.2026 г. ги е приел, като съответстващи на нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ПУП на к.к „Слънчев бряг – Запад“.
С представеното задание за ЧИ на ПУП-ПРЗ  се предлага промяна на устройствената зона за имота от “Сц” на „Ок“. Променя се отреждането на УПИ от “ За адм.-делово обслужване ” на “за жилищно строителство, търговия и детски център”, като се установяват следните устройствени показатели: Плътност =30%, Кинт.=1,50 и минимално озеленена площ 50%, етажност -до 5 етажа /Н<15,0/. и съгласно приложените чертежи и таблици със съответните цветове, сигнатури, надписи и размери, неразделна част от решението.
С писмо с изх. №ПД-1828-(2)/116.07.2026 год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ XII-187 в кв. 5901 по ПУП на к.к. „Слънчев бряг - Запад”, идентичен с поземлен имот с идентификатор № 51500.506.374 по кадастралната карта на гр. Несебър  няма характеристика на пясъчна дюна.
К.к. „Слънчев бряг”, в чиято територия попадат имотите в обхвата на представеното искане за изработване на проект за изменение на ПУП-ПРЗ е обявен за селищно образувание с национално значение с Решение №45 от 25.01.2005г. на Министерски съвет на Република България. Имотите попадат в зона „Б“ съгласно чл. 11, ал. 1 от ЗУЧК.
Предвид горното и на основание Заповед №2866/14.11.2023г. на Кмета на община Несебър, предлагам на Общински съвет – гр. Несебър, да вземе следното
РЕШЕНИЕ
        	На основание чл.21, ал.1, т.11 от ЗМСМА, чл.136, ал.1 във връзка с чл.124а ал. 1 от ЗУТ, след като съобрази изложените в предложението мотиви, разрешава да бъде изработено и процедирано изменение на подробния устройствен план – план за регулация застрояване на к.к. „Слънчев бряг – Запад”, в частта му по отношение на УПИ XII-187, в кв. 5901 по ПУП на к.к. „Слънчев бряг – Запад” представляващ  ПИ с идентификатор 51500.506.374, по КККР на гр. Несебър, с които се предвижда промяна на устройствената зона за имота от “Сц” на „Ок“, променя се отреждането на УПИ от “ За адм.-делово обслужване ” на “за жилищно строителство, търговия и детски център”, като се установяват следните устройствени показатели: Плътност =30%, Кинт.=1,50 и минимално озеленена площ 50%, етажност -до 5 етажа /Н<15,0/, съгласно приложените чертежи и таблици със съответните цветове, сигнатури, надписи и размери, неразделна част от решението.
На основание чл.124б, ал.1 от ЗУТ във вр. с чл.125, ал.1 от ЗУТ, Общински съвет –Несебър одобрява представеното задание за ЧИ на ПУП-ПРЗ за  УПИ XII-187, в кв. 5901 по ПУП на к.к. „Слънчев бряг – Запад”, представляващ  ПИ с идентификатор 51500.506.374, по КККР на гр. Несебър.
[bookmark: _GoBack]2. На основание чл.131, ал.2, т.4  от ЗУТ, Общински съвет-Несебър дава съгласие в качеството си на заинтересовано лице-съсед собственик на ПИ с идентификатор 51500.506.241 по КККР на гр.Несебър за ЧИ на ПУП-ПРЗ.
Решението на Общински съвет –Несебър да се разгласи по реда на чл.124б, ал.2 от ЗУТ.
Решението не подлежи на оспорване.
 
 
ЗАМЕСТНИК-КМЕТ НА ОБЩИНА НЕСЕБЪР :……………………....
    	                                 На основание Заповед №2866/14.11.2023г.  /Виктор Борисов/
 
Съгласувано с: Цена Вичева, адвокат: .......................
Изготвил: Евдокия Петрушева, гл.спец. „УТ”: .........................

